VS000930
Datum: 1993-03-09T01:00:00.000+01:00
datum_sodbe_i_stopnje: 1998-12-17T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice - poškodbe kože in njihove posledice
fischer: srednje hudi primeri
odskodnina: 2850000 SIT
opombe: II Ips 566/2000. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Sobopleskar.

## Škodni dogodek

Poškodovan na gradbišču v delovni nezgodi.

## Poškodba

Obsežna raztrganina na zadnji strani leve goleni in zlom prsnice z manjšim premikom kostnih odlomkov.

## Telesne bolečine

1200000 SIT Hude 10 dni, srednje hude 46 dni, lahke 46 dni. Še vedno ima občasne lažje krče v mišicah leve goleni in pri večjih fizičnih naporih ter lažje bolečine v levi goleni ob spremembah vremena. Takšne bolečine v levi goleni bodo trajale tudi v bodoče.

#### Hospitalizacija

32 dni; ena operacija v lokalni anesteziji (ko mu je kirurg oskrbel rano in prišil kožni reženj); nato še dve operaciji v splošni anesteziji (ko mu je zaradi hude kontuzije in kontaminacije kirurg odstranil po prvem posegu odmrli kožni reženj in mu nato v novem posegu rano očistil in pokril z mrežastimi kožnimi presadki, odvzetimi na prednjih straneh stegen); naknadno ugotovljen in oskrbljen povrhni defekt kože na zadnji strani leve goleni.

#### Nevšečnosti med zdravljenjem

5 specialističnih pregledov. Bergle; zdravljenje je trajalo 6 mesecev.

## Strah

250000 SIT Hud primarni strah (upoštevajoč sam potek nezgode - padec s petega nadstropja v prvo). Hud sekundarni strah 29 dni, v zmerni obliki še 154 dni.

## Zmanjšanje življenjske aktivnosti

1200000 SIT Neobčutljivost na dotik in na spremembe temperature ter nedovoljna mehanična zaščita in zaščita pred škodljivim vplivom kemičnih snovi v predelu leve goleni, ki je pokrit s kožnimi presadki; motnja v venskem in limfnem obtoku pod opisanim defektom na levi goleni; občasen pojav krčev v mišicah leve goleni in pojav lažjih bolečin v levi nogi pri večjih fizičnih obremenitvah. Za svoje delo je sicer sposoben, v enake rezultate pa mora vlagati več psihofizičnih naporov, predvsem pri delu na lestvi in odru. Otežena je hoja po stopnicah.

## Skaženost

200000 SIT Na zadnji strani leve goleni ima upadljivo, ugreznjeno, sivorjavo, ploščato brazgotino neravne oblike, velikosti 29 x 16 cm. Vidna je mišična hernija. Na desnem stegnu ima dve vzdolžni, plitvi, svetlosivi, vzporedni brazgotini velikosti 16 x 6 cm. Skaženost je moteča poleti, ko je zaradi oblačil vidna drugim ljudem.

---

ZOR člen 200, 203